Diari Oficial de la Generalitat Valenciana


Sumari del DOGV 3808, del 04-08-2000 (2000/6489)

ORDRE de 28 de juliol de 2000, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes previstes en el Pla d'Ocupació Estable i en els plans territorialitzats de Foment de l'Ocupació per a l'any 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3808

Data del DOGV
:   04-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6489


Data del document
:   28-07-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * creació d'ocupació
    * ajuda a l'ocupació
    * suport econòmic
    * ajuda pública

ORDRE de 28 de juliol de 2000, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes previstes en el Pla d'Ocupació Estable i en els plans territorialitzats de Foment de l'Ocupació per a l'any 2000. [2000/S6489]
  
Les ordres de 28 i 29 de desembre de 1999, de la Conselleria d'Ocupació, regulen les ajudes dels plans territorialitzats de Foment de l'Ocupació i el Pla d'Ocupació Estable per a l'any 2000, respectivament.
  
L'Ordre de 23 de març de 2000, de la Conselleria d'Ocupació (DOGV núm. 3.720, de 30 de març de 2000), va donar publicitat a les línies de crèdit i a l'import global màxim destinat a atendre diverses ajudes de foment de l'ocupació, per a l'exercici de 2000, entre les quals s'incloïen les ajudes previstes en l'Ordre de 29 de desembre de 1999, per la qual es regula el Pla d'Ocupació Estable per a l'any 2000 i les ajudes en l'àmbit dels plans territorialitzats de Foment de l'Ocupació per a 2000, regulades per l'Ordre de 28 de desembre de 1999, de la Conselleria d'Ocupació.
  
Posteriorment, mitjançant la Resolució d'aquesta Conselleria del dia 9 de maig de 2000, i a causa d'una major previsió d'ingressos procedents del Fons Social Europeu derivats del nou marc comunitari de suport per al període 2000/2006, s'autoritza la modificació en l'annex de transferències corrents del programa 322.10, Foment d'Ocupació i l'Economia Social.
  
Per tot això, i d'acord amb allò establit en l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, mitjançant una ordre es donarà publicitat a les línies de subvenció que financen la concessió d'ajudes de naturalesa corrent o de capital, i a l'import global màxim que s'hi destine.
  
En virtut de tot això, i de conformitat amb el que disposa l'article 35 de la Llei 5/1983, de 30 de desembre, de Govern Valencià,
  
Ordene
  
Article únic
  
S'amplia la dotació pressupostària destinada a finançar les següents mesures de foment de l'ocupació per a l'exercici de 2000, de conformitat amb allò establit en la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a càrrec de la secció, del programa, de les línies i amb els imports que s'indiquen tot seguit:
  
a) Les ajudes previstes per l'Ordre de 29 de desembre de 1999, de la Conselleria d'Ocupació, per la qual es regula el Pla d'Ocupació Estable per a l'any 2000, es financen a càrrec del capítol IV, línia 402/000/00 (codi comptable 2.443), amb un import global màxim de 1.790.331.600 pessetes (66.649.941,26 euros), la qual cosa suposa un increment de 071.014.950 pessetes (3.220.132,70 euros) respecte de la dotació anterior. De l'import global màxim, 6.189.198.215 pessetes (9.596.642,75 euros) són finançades pel Fons Social Europeu.
  
b) Les ajudes en l'àmbit dels plans territorialitzats de foment de l'ocupació per a l'any 2000, regulades per l'Ordre de 28 de desembre de 1999, de la Conselleria d'Ocupació, es financen a càrrec del capítol IV, línia 403/000/00 (codi comptable 2.444), amb un import global màxim de 772.864.081 pessetes (1.001.688,84 euros), la qual cosa suposa un increment de 64.001.143 pessetes (400.676,74 euros) respecte de la dotació anterior. De l'import global màxim, 694.021.466 pessetes (701.182,79 euros) són finançades pel Fons Social Europeu.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 de juliol de 2000
  
El conseller d'Economia, Hisenda i Ocupació,